钦定古今图书集成/明伦汇编/氏族典/第079卷 > 吴师道
## 钦定古今图书集成/明伦汇编/氏族典/第079卷 > 吴师道

按《元史吴师道传》：“师道字正传，婺州兰谿人。自羇丱
知学，即善记览，工词章。因读宋儒真德秀遗书，乃幡
然有志于为己之学，刮摩淬砺，造履益深。登至治元
年进士第，授高邮县丞。明达文法，吏不敢欺。再调宁
国路录事，迁池州建德县尹。中书左丞吕思诚、侍御
史孔思立列荐之，召为国子助教，寻升博士。其为教”
一本朱熹之旨，而遵许衡之成法。丁内忧归。以奉议
大夫、礼部郎中致仕，终于家。